recursal/SuperWikiNEXT-32B huggingface dataset:
**אלכסנדר אלכסנדרוביץ' מנקוב** (ברוסית: **Александр Александрович Меньков**; נולד ב-7 בדצמבר 1990) הוא אתלט רוסי. הוא אלוף העולם (מוסקבה 2013) בקפיצה לרוחק.

ביוגרפיה
--------

מנקוב נולד במינוסינסק שבדרום מחוז קרסנויארסק.

באליפות אירופה באתלטיקה לנוער שנערכה בנובי סאד שבסרביה בסוף יולי 2009 זכה מנקוב במדליית זהב בקפיצה לרוחק בתוצאה של 7.98 מטר. שבועיים לאחר מכן, באליפות העולם באתלטיקה שנערכה בברלין שבגרמניה באוגוסט אותה שנה הוא סיים במקום 32 בקפיצה לרוחק בתוצאה של 7.72 מטר. 

באליפות אירופה לקבוצות שנערכה בסטוקהולם שבשוודיה ביוני 2011 זכה מנקוב במדליית זהב בקפיצה לרוחק בתוצאה של 8.20 מטר. חודש לאחר מכן, באליפות אירופה באתלטיקה עד גיל 23, שנערכה באוסטרבה שבצ'כיה ביולי אותה שנה הוא זכה במדליית זהב בקפיצה לרוחק בתוצאה של 8.08 מטר וחודש וחצי לאחר מכן, באליפות העולם שנערכה בטגו שבקוריאה הדרומית בתחילת ספטמבר אותה שנה הוא סיים במקום שישי בקפיצה לרוחק בתוצאה של 8.19 מטר.

באליפות העולם באתלטיקה באולם שנערכה באיסטנבול שבטורקיה במרץ 2012 זכה מנקוב במדליית ארד בקפיצה לרוחק בתוצאה של 8.22 מטר, אחרי מאורו ויניסיוס דה סילבה מברזיל והנרי פריין מאוסטרליה שניהם קפצו למרחק של 8.23 מטר. באולימפיאדת לונדון (2012) הוא סיים במקום 11 בקפיצה לרוחק בתוצאה של 7.78 מטר. בשלב המוקדמות הוא קבע תוצאה של 8.09 מטר ועלה מהמקום השלישי.

באליפות אירופה באתלטיקה באולם שנערכה בגטבורג שבשוודיה במרץ 2013 זכה מנקוב במדליית זהב בקפיצה לרוחק בשיא אישי חדש של 8.31 מטר. באוניברסיאדה שנערכה בקאזאן שברוסיה בתחילת יולי אותה שנה הוא זכה במדליית כסף בשיא אישי חדש של 8.42 מטר, אחרי לואיס ריוורה ממקסיקו שקבע שיא מדינה ושיא אוניברסיאדה חדש של 8.46 מטר.

### אלוף עולם

באליפות העולם שנערכה במוסקבה שברוסיה באוגוסט אותה שנה זכה מנקוב במדליית זהב בקפיצה לרוחק בשיא רוסיה חדש של 8.56 מטר, בקפיצתו החמישית, לפני איגניסיוס גייסה מהולנד שקבע שיא מדינה חדש של (8.29 מטר) ולואיס ריוורה (8.27 מטר). כבר בקפיצתו השלישית, הוא קבע שיא אישי חדש של 8.52 מטר.

קישורים חיצוניים
----------------

ויקישיתוף מדיה וקבצים בנושא **אלכסנדר מנקוב** בוויקישיתוף

* אלכסנדר מנקוב, באתר הוועד האולימפי הבין-לאומי
* אלכסנדר מנקוב, באתר olympedia.org
* אלכסנדר מנקוב, באתר התאחדות האתלטיקה הבין-לאומית
* אלכסנדר מנקוב, באתר ליגת היהלום
* אלכסנדר מנקוב, באתר Track and Field (גברים)

| אלופי עולם באתלטיקה – קפיצה לרוחק (גברים) |
| --- |
| 

|  |  |
| --- | --- |
| 1983: קרל לואיס ארצות הבריתארצות הברית • 1987: קרל לואיס ארצות הבריתארצות הברית • 1991: מייק פאוול ארצות הבריתארצות הברית • 1993: מייק פאוול בריטניהבריטניה • 1995: איוואן פדרוסו קובהקובה • 1997: איוואן פדרוסו קובהקובה • 1999: איוואן פדרוסו קובהקובה • 2001: איוואן פדרוסו קובהקובה • 2003: דווייט פיליפס ארצות הבריתארצות הברית • 2005: דווייט פיליפס ארצות הבריתארצות הברית • 2007: אירווינג סלדינו פנמהפנמה • 2009: דווייט פיליפס ארצות הבריתארצות הברית • 2011: דווייט פיליפס ארצות הבריתארצות הברית • 2013: אלכסנדר מנקוב רוסיהרוסיה • 2015: גרג רתרפורד בריטניהבריטניה • 2017: לובו מניונגה דרום אפריקהדרום אפריקה • 2019: טאג'יי גייל ג'מייקהג'מייקה • 2022: וונג ג'יאנאן הרפובליקה העממית של סיןהרפובליקה העממית של סין |  |

 |

|  |  |
| --- | --- |
| בקרת זהויות עריכת הנתון בוויקינתונים | 
* World Athletics: 248805

 |
**ד"ר דני ואזנה** (נולד ב-26 באפריל 1971) הוא חוקר, סופר, מרצה בתחום העבודה המאורגנת ועיתונאי לשעבר.

ביוגרפיה
--------

ואזנה נולד בשנת 1971 ברעננה.

החל את דרכו כעיתונאי בעיתון 'צומת השרון', מרשת מקומוני 'הארץ'. לאחר כעשר שנים בתחום תקשורת החל להתמקד בכתיבה ספרותית. 

בשנת 2005 יצא לאור ספרו הראשון, "פרסה אסורה", בהוצאת 'ידיעות אחרונות'. הספר זכה לשבחי הביקורת. בשנת 2012 היה שותף מרכזי במאבק עובדי פלאפון תקשורת להתאגדות עובדים תקדימית בענף ההייטק והסלולר. את השתלשלות האירועים שהובילה למהפכה בשוק התעסוקה בישראל, תיעד ואזנה בספרו השני "מהפכה וצדק", אשר יצא לאור בתחילת שנת 2015 בהוצאת "ספרי צמרת".

בשנת 2015 פרסם ואזנה את ספרו השלישי "סודות זורמים לנהר", שראה אור גם במהדורה דיגיטלית.
ואזנה בעל תואר שני בהוראת המדעים המדויקים מטעם אוניברסיטת תל אביב, ובעל תואר ראשון בהנדסה, עובד כמהנדס בחברת תקשורת גדולה.

בשנת 2017 פרסם ואזנה ספר נוסף, "מאוגדים", על התחדשות העבודה המאורגנת בישראל, פרי תחקיר ממושך ולמעלה ממאה ראיונות עם ראשי ועדים, אנשי איגוד מקצועי, משפטנים, אנשי תקשורת ועוד.

ואזנה מרצה משנת 2021 בחוג ללימודי עבודה באוניברסיטת תל אביב. בשנת 2023 סיים לימודי דוקטורט בחוג למדיניות ציבורית באוניברסיטת חיפה. נושא הדוקטורט אותו ערך הוא שינויים מוסדיים במדיניות העבודה המאורגנת.

ספריו
-----

* **פרסה אסורה**, עריכה: דורית רוגובוי, הוצאת "ידיעות אחרונות" (2005)
* **מהפכה וצדק**, עריכה: טל איפרגן, הוצאת "ספרי צמרת" (2015)
* **סודות זורמים לנהר**, עריכה: אורית אושר, הוצאת "שחקים" (2015)
* **מאוגדים - התחדשות העבודה המאורגנת בישראל**, "שחקים", עריכה דפנה ברמלי (2017)

קישורים חיצוניים
----------------

* אתר האינטרנט הרשמי של דני ואזנה
* פרסה אסורה - דני ואזנה, ידיעות, ספרים שאוהבים (אורכב 03.03.2016 בארכיון Wayback Machine)
* רשימת הפרסומים של דני ואזנה בקטלוג הספרייה הלאומית
* ניצן צבי כהן, ‏מהפכה בכריכה רכה: ספרים חדשים על העבודה המאורגנת בעשור האחרון, באתר דבר העובדים בארץ ישראל, 23 בנובמבר 2017
* סימניה, המלצות ספרים אישיות. ספריו של דני ואזנה.
* יובל אלבשן, "אילו כוחות אדירים פועלים על העובדים". ביקורת על הספר "מהפיכה וצדק", עיתון הארץ, מדור הספרים 16.09.2015.
* פרסה אסורה - דני ואזנה, BookMe
* מהפכה וצדק - דני ואזנה, סטימצקי
* מהפכה וצדק - דני ואזנה, עברית, חנות ספרים דיגיטליים
* סודות זורמים לנהר - דני ואזנה, אינדיבוק(הקישור אינו פעיל)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007297242805171
* ISNI: 0000 0000 6694 6721
* LCCN: no2005116648
* VIAF: 46506315
* WorldCat: lccn-no2005116648

 |
מבט על האגם.
**אגם קָסוּמִיגָאוּרָה** (ביפנית: 霞ヶ浦) הוא אגם במחוז איבראקי ביפן, השני בגודלו במדינה, עם שטח של 220 קמ"ר. האגם שוכן כ-60 ק"מ צפונית-מזרחית לטוקיו, ומורכב משלושה אגמים המקושרים ביניהם, שהעיקרי והגדול שבהם הוא אגם נישיאורה (西浦), והאחרים הם קיטאורה (北浦） וסוטונאסקאורה (外浪逆浦). עומקו הממוצע של האגם הוא 4 מטרים, בעוד עומקו המקסימלי 7 מטרים. אורך חופי האגם מסתכם ב-252 ק"מ, והוא שוכן בגובה 16 ס"מ מעל פני הים.

בעבר היה אזור האגם לגונה המחוברת לאוקיינוס השקט. בשנת 1963 הוקמה סוללה בשפך האגם לאוקיינוס, ומי האגם הפכו בהדרגה ממי ים למים מתוקים. בתקופת אדו נודע האגם בדיג רב באמצעות סירות מפרש ייחודיות שנקראו הוביקיבונה (帆引き船). התפלת מי האגם בעקבות הקמת הסוללה הפחיתה את הדיג באגם, אולם תיירים מגיעים גם כיום לחופי האגם לצפייה בסירות הדיג ולתיירות דיג. בעקבות פיתוח האזור בשנות ה-60 וה-70 של המאה ה-20, נבנו סוללות בטון סביב חופי האגם ומימיו שימשו לתעשייה ולערים שהוקמו סביבו, תוך פגיעה בחי ובצומח שבגדות האגם. בשנות ה-90 החלו מיזמים להחייאת החי והצומח סביב האגם.

כיום משמשים חופי האגם אתר נופש ותיירות, ומימיו משמשים להשקיית השדות שסביבו.

קישורים חיצוניים
----------------

ויקישיתוף מדיה וקבצים בנושא **אגם קסומיגאורה** בוויקישיתוף
* החייאת הטבע סביב האגם
* מידע על האגם
* דיג בספינות המפרש על האגם - היסטוריה

|  |  |
| --- | --- |
| בקרת זהויות עריכת הנתון בוויקינתונים | 
* NDL: 00631107
* VIAF: 258769037
* WorldCat: viaf-258769037

 |
מערכת עיבוד מידע. משמאל לימין: IBM 1402- מכונה לניקוב וקריאת כרטיסים מונקבים, IBM 1401- יחידת עיבוד נתונים ו-IBM 1403- מדפסת
פנל הפעלה קדמי של 1401
**IBM 1400** הייתה סדרת מחשבים מרכזיים עשרוניים אלקטרוניים מבוססי טרנזיסטורים מתוצרת IBM. המחשב הנפוץ ביותר מסדרה זו היה ה-**IBM 1401**, אחד המחשבים המוצלחים והנמכרים ביותר בעולם בתקופתו. המחשב פתח עבור IBM בפרט ועבור המחשוב האלקטרוני בכלל את שוק העסקים הבינוניים. ה-1401 הוכרז ב-5 באוקטובר 1959 וייצורו הופסק ב-8 בפברואר 1971, לאחר שנמכרו ממנו מעל 10,000 יחידות והוא הוחלף על ידי מחשבים מסדרת IBM System/360. מחשבים נוספים מסדרה זו היו 1410, 1440 ו-1460 שהיו למעשה גרסאות חזקות ובעלות יותר זיכרון מה-1401 ו-1420, 1450 שהותאמו באופן מיוחד ליישומים בנקאיים. בשנת 1962 פיתחה IBM, במסגרת סדרת 7000 שלה את 7010 שהיה מחשב מתקדם יותר, בעל תאימות מוחלטת ל-1410.

מאפיינים מרכזיים
----------------

התקני הקלט/פלט של המחשבים היו כרטיסים מנוקבים, סרטים מגנטיים או מדפסת. בחלק מהדגמים נעשה שימוש גם בכונן קשיח.

אורך המילה במחשבי הסדרה לא היה קבוע, לשם ייצוג מספרים עשרוניים בקידוד בינארי נעשה שימוש בשיטת BCD ברוחב 6 ביט. גודל הזיכרון המקסימלי אליו יכל לגשת ה-1401 היה 16,000 תווים (בייצוג של 6 ביט כ"א לכל היותר). עקב הגדלת אורך הכתובת ל-5 ביטים ב-1410 היה גודל הזיכרון שלו 80,000 תווים וה-7010 יכל לגשת ל-100,000 תווים בזיכרון.

ה-RAM המינימלי עמו הגיע ה-1401 היה בגודל 1,400 תווים. ה-RAM המקסימלי בסדרה הגיע ל-4,000 תווים.

שפות התכנות שנתמכו היו מספר ייצוגים של אסמבלר, קובול, פורטרן, RPG ו-FARGO.

1401 כיום
---------

מחשבי 1401 פעלו במדינות העולם השלישי עד שנות ה-80 של המאה ה-20. מוזיאון היסטוריית המחשב מחזיק שני מחשבי 1401 שמורים במצב פעיל, כולל ציוד היקפי וסביב פרויקט השימור והשחזור מתרכזת קהילה פעילה. ב-2006 הוציא המוזיקאי האיסלנדי יוהאן יוהנסון תקליט בשם '*IBM 1401, A User's Manual* ובו לחנים שהושפעו מקולות שהפיק מחשב 1401‏.

בשל הפרימיטיביות והראשוניות של המחשב, נודעת לו חשיבות בקרב "גיקים" של תכנות מחשבים והיסטוריה של המחשוב. בין היתר יכולת לתכנת בשפות התכנות ותוך שימוש בזיכרון המינימלי של המחשב הישן. התיעוד המלא של ספרות המחשב מצוי וזמין ברשת.

קישורים חיצוניים
----------------

| מיזמי קרן ויקימדיה |
| --- |
| ויקישיתוף תמונות ומדיה בוויקישיתוף: **IBM 1400** |

* פרופילי מוצרים, בהם כל מחשבי הסדרה
* IBM 1401 system Summery
* 1401s I have known
* כתב על ה-1401 במוזיאון המחשוב
* קטעים סרוקים ממדריך מקורי

הערות שוליים
------------

1. ↑  The Bank in the 1960s
2. ↑  דף הבית של פרויקט השימור והשחזור של המחשב
3. ↑  דף הפרויקט של יוהאן יוהנסון
4. ↑  אינדקס ספרות התיעוד
**אגם רטבה** (בצרפתית: **Lac Retba**, נקרא גם **Lac Rose**, "אגם ורוד") הוא אגם השוכן מצפון לחצי האי קאפ-ור בסנגל, כ-35 ק"מ צפונית-מזרחית מעיר הבירה, דקר. שמו מגיע מצבע מימיו הוורודים כתוצאה מנוכחות אצות מסוג *Dunaliella salina*. האגם היה פעמים רבות נקודת הסיום של ראלי פריז-דקר, עד שמסלול הראלי עבר מאפריקה לדרום אמריקה מסיבות ביטחוניות בשנת 2009.

אגם רטבה מועמד להפוך לאתר מורשת עולמית על ידי ארגון אונסק"ו.

תיאור
-----

האגם מופרד מהאוקיינוס האטלנטי רק על ידי מסדרון דיונות צר ברוחב כמה מאות מטרים, והוא נקרא על שם מימיו הוורודים הנגרמים על ידי אצות *Dunaliella salina*. האצות מייצרות פיגמנט אדום שמסייע להן בקליטת אור, ושמספק להן אנרגיה. הצבע ניכר במיוחד בעונה היבשה (מנובמבר עד יוני) ונראה פחות בעונה הגשומה (יולי עד אוקטובר).

האגם ידוע בתכולת המלח הגבוהה שלו, המגיעה עד ל-40% באזורים מסוימים. הסיבה המרכזית למליחות היא חדירת מי ים מהאוקיינוס האטלנטי ואידויים לאחר מכן. בדומה לים המלח, ריכוז המלח באגם גבוה מספיק על מנת לאפשר לאנשים לצוף בו בקלות. החל משנות ה-70 של המאה ה-20 מופק מהאגם מלח ומיוצא למדינות רבות באפריקה המערבית.

ראו גם
------

* אגם הילייר

קישורים חיצוניים
----------------

ויקישיתוף מדיה וקבצים בנושא **אגם רטבה** בוויקישיתוף
*

הערות שוליים
------------

1. 1 2 3  על אגם רטבה באתר אתרי המורשת העולמית של אונסק"ו(בצרפתית)
2. 1 2  שחה באגם ורוד בסנגל, ג'ודי אדי, 14 במרץ 2014, וול סטריט ג'ורנל
3. 1 2  אגם רטבה בסנגל נראה כמו מילקשייק תות ענק, 5 ביוני 2012, האפינגטון פוסט
4. ↑  על אגם רטבה באתר אגם רטבה

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 315164849
* WorldCat (עם VIAF): 315164849

 |
**מחבר** (באנגלית: **Adder**) הוא מעגל דיגיטלי בסיסי, אשר מסוגל לחבר מספרים בינארים. ניתן להשתמש במחבר גם על מנת לחסר על ידי חיבור מספר חיובי למספר שלילי המיוצג בשיטת המשלים ל-2 או המשלים ל-1.

בכל סוגי המעבדים קיימים מחברים, והם מהווים את הבסיס ליחידה האריתמטית-הלוגית (ALU), בה מתבצעות פעולות בסיסיות אך חיוניות למעבד ולמחשב כמו חיבור, חיסור, חישוב כתובות ופעולות דומות נוספות.

ניתן לחשוב על מחבר כגרסה פשוטה יותר או מנוונת של ALU שמסוגלת לחבר בלבד, בעוד ש-ALU מסוגלת לבצע פעולות מורכבות יותר, במיוחד במעבדים מודרניים.

מחבר חלקי
---------

מחבר חלקי בו הכניסות משמאל הן קלט א' וקלט ב', והיציאות הן מימין הסכום וה־Carry-Out
**מחבר חלקי** או **מחבר חצוי** (באנגלית: **Half Adder** או **HF**) הוא רכיב בסיסי עם 2 כניסות ו־2 יציאות, אשר פעולתו היא לחבר את 2 הסיביות הנכנסות לתוצאה של 2 סיביות ביציאה.

עתה נניח שהכניסות הן קלט א' וקלט ב' והיציאות סכום ו־Carry-Out (כמו באיור), כאשר כל אחת מהכניסות ומהיציאות מייצגת סיבית (0 או 1).

אם נרכיב מעגל בו הכניסות יחוברו לשער XOR ושער AND, היציאות של כל אחד מהשערים הן יציאות המחבר החלקי.

מטבלת האמת של המעגל שבנינו ניתן לראות שפעולות החיבור הבסיסיות ביותר מתבצעות.

טבלת אמת של מחבר חלקי| קלט א' | קלט ב' | סכום | Carry-Out |
| --- | --- | --- | --- |
| 0 | 0 | 0 | 0 |
| 0 | 1 | 1 | 0 |
| 1 | 0 | 1 | 0 |
| 1 | 1 | 0 | 1 |

מחבר מלא
--------

מחבר מלא. הכניסות בצד שמאל והיציאות בצד ימין
**מחבר מלא** או **מחבר שלם** (באנגלית: **Full Adder** או **FH**) הוא רכיב מורכב יותר ממחבר חלקי וכולל 3 כניסות ו־2 יציאות.

בדומה למחבר החלקי, נרכיב את הכניסות והיציאות כאשר הכניסה הנוספת תקרא Carry-In, והסיביות הנכנסות והיוצאות עדיין מהוות ערכים בינארים.

החיבור הזה (יחד עם עוד שערים נוספים ושער OR) יוצר את המחבר המלא והוא מתואר במלואו בתמונה משמאל.

מטבלת האמת של המעגל ניתן לראות כי פעולות חיבור מתבצעות, ויתרה מזו – בשל הכניסה הנוספת ניתן לשרשר מחברים מלאים על מנת ליצור מחברים המסוגלים לחבר יותר מסיבית בודדה (בזכות הכניסה הנוספת, ה־Carry In).

טבלת אמת של מחבר מלא| קלט א' | קלט ב' | Carry-In | סכום | Carry-Out |
| --- | --- | --- | --- | --- |
| 0 | 0 | 0 | 0 | 0 |
| 0 | 1 | 0 | 1 | 0 |
| 1 | 0 | 0 | 1 | 0 |
| 1 | 1 | 0 | 0 | 1 |
| 0 | 0 | 1 | 1 | 0 |
| 0 | 1 | 1 | 0 | 1 |
| 1 | 0 | 1 | 0 | 1 |
| 1 | 1 | 1 | 1 | 1 |

ראו גם
------

* מעבד
* יחידה אריטתמטית-לוגית
* מעגל דיגיטלי

קישורים חיצוניים
----------------

ויקישיתוף מדיה וקבצים בנושא **מחבר לוגי** בוויקישיתוף

הערות שוליים
------------

1. ↑  Two's Complement Adder/Subtractor
2. ↑  Logic Adders Selection Guide: Types, Features, Applications | Engineering360, www.globalspec.com
3. ↑  Logic Gates - Building an ALU, www.csc.villanova.edu
בתורת המשחקים,  **ליבה מזערית** של משחק שיתופי היא פתרון קבוצתי, כלומר קבוצה של חלוקות אפשריות של הרווח בין כל השחקנים.  

הליבה המזערית דומה בהגדרתה לליבה, אך בניגוד לליבה היא לעולם אינה ריקה.

\epsilon -ליבה
--------------

עבור מספר ממשי {\displaystyle \epsilon \in \mathbb {R} } ומשחק {\displaystyle \ (N;\nu )}, ה-\ \epsilon -ליבה מוגדרת להיות קבוצת וקטורי התשלומים הבאה:
{\displaystyle C\_{\varepsilon }(N;\nu )=\left\{x\in \mathbb {R} ^{N}:\sum \_{i\in N}x\_{i}=\nu (N);\quad \sum \_{i\in S}x\_{i}\geq \nu (S)+\varepsilon ,\forall ~S\subseteq N\right\}}
  
במונחים כלכליים, זוהי קבוצת כל חלוקות הרווח בין השחקנים כך שאף קואליציה לא יכולה לשפר את הרווח שלה על ידי עזיבת הקואליציה של כל השחקנים, אם היא חייבת לשלם קנס של \epsilon  כאשר היא עוזבת.  

  
המושג הוצג לראשונה על ידי שפלי ושוביק ב-1966
,
והוא מאפשר לבנות סוג של ליבה גם למשחקים בהם הליבה ריקה. הקבוצה היא תמיד פאון (פוליטופ) ועבור {\displaystyle \ \epsilon =0} ה-\ \epsilon -ליבה שווה לליבה.

הליבה המזערית
-------------

הליבה המזערית, אשר הוצגה לראשונה על ידי משלר, פלג ושפלי ב-1979
,
מוגדרת להיות {\displaystyle C\_{\varepsilon \_{0}}(N;\nu )}, כאשר {\displaystyle \varepsilon \_{0}=\sup \left\{\varepsilon \in \mathbb {R} :C\_{\varepsilon }(N;\nu )\neq 0\right\}}, כלומר ה-\ \epsilon  הגדול ביותר כך שה-\ \epsilon -ליבה אינה ריקה עבורו. מספר זה מוגדר היטב מכיוון ש-\ \nu  פונקציה חסומה.
הגדרה שקולה היא חיתוך כל ה-\ \epsilon -ליבות הלא ריקות.

כאשר ה-\ \epsilon -ליבה אינה ריקה אז היא מכילה את הגרעינון, ולכן גם הליבה המזערית מכילה את הגרעינון (כחיתוך של \ \epsilon -ליבות).

לקריאה נוספת
------------

* שמואל זמיר, מיכאל משלר, אילון סולן, **תורת המשחקים**, ירושלים: מאגנס, 2008, מסת"ב 9654932946

הערות שוליים
------------

1. ↑  Shapley, Lloyd S. & Shubik, M. (1966), "Quasi-cores in a monetary economy with non-convex preferences", Econometrica 34: 805–827, doi:10.2307/1910101
2. ↑  Maschler, M.; Peleg, B. & Shapley, Lloyd S. (1979), "Geometric properties of the kernel, nucleolus, and related solution concepts", Mathematics of Operations Research 4: 303–338, doi:10.1287/moor.4.4.303
ניתן להבחין באינדיקטורים בי-קוינאריים בחזית של מחשב ה- IBM 650
חזית מחשב ה IBM 650 בהסתכלות מהצד האחורי
**IBM 650** היה אחד המחשבים המחשבים הראשונים של חברת IBM והמחשב הראשון שיוצר בייצור המוני. המחשב הושק בשנת 1953 ומעל ל-2,000 מערכות יוצרו בין המשלוח הראשון בשנת 1954 לבין 1962. תמיכה במחשב ה-650 ומרכיביו הופסקה בשנת 1969.

המחשב עושה שימוש בארכיטקטורה של שתי כתובות והנתונים והכתובות שניהם עשרוניים. הזיכרון מצוי על גבי תוף מסתובב.

שלושה מרכיבים למערכת 650 בסיסית:

חומרה
-----

מערכת 650 בסיסית מורכבת משלושה רכיבים:

* יחידת קונסולה IBM 650)
* ספק כוח (IBM 655)
* קורא כרטיסים (IBM 533 או IBM 537)

רכיבים אופציונליים:

* יחידת הדיסק (IBM 355)
* קורא כרטיסים (IBM 543)
* יחידת בקרה(IBM 652) בקר טייפ מגנטי
* יחידה חיצונית (IBM 653) אחסון בסיסי, אריתמטיקת נקודה צפה, אינדקס רגיסטרים.
* יחידת אלפבית חיצונית (IBM 654)
* יחידת טייפ מגנטי (IBM 727)
* תחנת בירור (IBM 838)

זיכרון תוף מסתובב סיפק כ-2000 מילים בנות 10 ספרות (5 תווים למילה) בכתובות 0000 עד 1999.
במונחים של המאה ה-21 היה זה זיכרון איטי שכן לא הייתה אפשרות לגשת למילה עד לרגע שבו המיקום שלה על גבי משטח התוף עבר תחת ראשי הקריאה/כתיבה במהלך הסיבוב (סיבוב התבצע במהירות 12,500 סיבובים לדקה. זמן הגישה הממוצע ללא אופטימיזציה היה 2.5 מילישניות)

קישורים חיצוניים
----------------

ויקישיתוף מדיה וקבצים בנושא **IBM 650** בוויקישיתוף

הערות שוליים
------------

1. ↑  תמונה
2. ↑  IBM 650
3. ↑  IBM 655
4. ↑  IBM 533
5. ↑  IBM 537
6. ↑  IBM 355
7. ↑  IBM 652
8. ↑  IBM 653
9. ↑  IBM 727
10. ↑  IBM 838

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007536172305171
* LCCN: sh85063918

 |
**שְׁנֵיאור וַסֶרמַן** (בכתיב יידי: **שניאור** (**שנייער**) **וואַסערמאַן**; בכתב לטיני: **Shneur Vaserman**;‏ 1899, אודלדו, האימפריה הרוסית (פולין) – 19 במאי 1982, בואנוס איירס, ארגנטינה) היה משורר יידיש והומוריסטן, שכתב שירה לילדים ולקוראים מבוגרים.

ביוגרפיה
--------

שניאור וסרמן נולד בעיירה אודלדו (אָדאַלדאָ) שליד העיר חלם בפולין (אז באימפריה הרוסית) בשנת 1899 במשפחה ענייה של חייטים, אבל זכה לחינוך מסורתי: 'חדר', וישיבה. כבר מנעוריו המוקדמים כתב ופרסם שירים ביידיש. ואחדים מהם גם נדפסו בעיתוני הילדים בפולין. בקיץ 1924 היגר וסרמן הצעיר לארגנטינה, והשתקע בעיר הבירה בואנוס איירס.

בתחילת דרכו בארגנטינה עדיין עסק בחייטות והתפרנס מתפירת חליפות. אבל לאחר זמן קצר התמסר להוראה ולכתיבה ביידיש. הוא לימד שנים ארוכות בבית הספר ע"ש בורוכוב, ייסד וערך את עיתון הילדים "חבר'ל" ('חבר קטן'). יצירותיו כללו כתיבה לילדים, שירים, הומורוסקות, וסיפורים קצרים. בין שתי מלחמות העולם נתפרסמו יצירותיו ברחבי העולם היהודי קורא היידיש: במזרח אירופה, ארצות הברית וארגנטינה.

בבית הספרים הלאומי בירושלים נמצאים שמונה מספריו, כולם ביידיש, שירה לילדים ולמבוגרים. אחד מהם נדפס עוד בפולין, וכל השאר נדפסו בארגנטינה.
שום דבר משלו לא תורגם לעברית.

קישורים חיצוניים
----------------

* כתביו של שניאור וסרמן ב-Open Library
* קורות חיים

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007314054705171
* LCCN: n87815686
* WorldCat (עם LCCN): n87-815686

 |
**המפלגה המאוחדת** (בערבית **حزب الاتحاد** בתעתיק: חיזב אל-איתיחאד) הייתה מפלגת ימין שמרנית בשנות ה-30 של המאה ה-20 במצרים, אשר שלטה בממשלה המצרית בחלק מתקופת ממלכת מצרים.

רקע
---

המפלגה הוקמה ב-1924 בידי מוחמד תאופיק נאסים פאשא וקבוצה של משכילים תומכי מלוכנות המשולבת באסלאמיזם, ביניהם איש האחים המוסלמים מוחמד חמיד אבו אל-נאסר והפוליטיקאי עלי מאהר שהגיע ממפלגת אל-ופד. קבוצת המייסדים נהגה להיפגש במסגד אל-אזהר שבקהיר. לאורך שנות פעילותה קיבלה המפלגה תמיכה כלכלית מפואד הראשון, מלך מצרים וכן נטען כי קיבלה תמיכה מסוכנים בריטים על מנת לפגוע בפעילי תנועות שמאל רדיקליות. למרות מאמצי המפלגה לבנות מפלגת ימין שמרנית מובילה המפלגה לא הצליחה להגיע להישגים משמעותיים ולא הצליחה לקדם מטרות דתיות. למרות זאת ניהלה המפלגה שותפות עם חסן אל-בנא בין היתר במלחמה במלחמה אידואלגית בקופטים וברעיונות מערבים.
אף על פי שהמפלגה מעולם לא זכתה להצלחה גדולה בקלפי ובשיאה זכתה ב-10 מושבים, היא הצליחה להקים שלוש פעמים ממשלה בראשותה עקב תמיכת מועמדים עצמאים רבים. עקב כך הנהיגה את הממשלה בשנים 1933 - 1936 אז התפרקה ופעילה התפצלו בין האחים המוסלמים למפלגת אל-ופד.

עמדות:

* הגדלת סמוכיות דתיות ומקום מכבד עבורן בחוק.
* הגדלת המשאבים למונכריה המצרית והגדלת כוחה.
* שליטה בתקציבים והוצאה ציבורית.
* שליטה והגדלת כוחו של משרד הוואקף של מצרים.
* חיזוק האתיקה וערכי הסולדריות החברתית.
* אנטי מערביות.
**מזאמה לבנה** (שם מדעי: *Mazama tienhoveni*; נקראת גם **מזאמה בהירה**, **מזאמה סגלגלה** או בשם המקומי שלה **ואדו בראנקו**), היא מין חדש של מזאמה אשר תוארה מדעית לראשונה רק בשנת 2015 על ידי חוקר הטבע הברזילאי מרק ואן רוסמלין. היא הוכרה כמין נפרד על בסיס הגנטיקה שלה והיא קרובה מבחינה פילוגנטית למזאמה אדומה ואייל פרדי. הפרטים הראשונים של מין זה אשר נצפו על ידי חוקרי טבע, ניצודו בשנת 2006. השם המדעי שהוענק לה הוא לזכרו של חוקר הטבע ההולנדי פיטר גרבראנד ואן טינהווני (1953-1875) ממייסדי ארגון השימור IUCN.

צבע הפרווה הכללי שלה הוא חום דהוי בהיר מאוד עד אפרפר או צהבהב חיוור, אשר הופך ללבן-אפרפר באזור המותניים, החזה, הגחון, המפשעה והחזה, בצד התחתון של הזנב, בצדדים הפנימיים של הרגליים בצוואר ובסנטר. פלג הגוף האחורי נוטה להיות כהה במעט, ולאורך השדרה יש קו כהה דהוי. מבנה הגוף שלה רזה ועגלגל, ויש לה צוואר ארוך וצר וראש קטן משולש. הרגליים שלה דקיקות וארוכות והזנב קצר ורחב. האוזניים שלה עגלגלות ורחבות, והזכר מתאפיין בזוג קרניים פשוטות וחדות דמויות מחט. משקל הגוף על פי ציידים מקומיים נע בין 20 ל-25 ק"ג, ואורך הגולגולת שנבדקה היה 185 ס"מ.

טווח התפוצה המשוער שלה הוא בדרום מרכז האמזונאס בברזיל, והיא אנדמית למערכת האקולוגית סביב אגן הניקוז של נהר האריפואנה, לצד מספר מינים אנדמיים אחרים. היא חיה ביערות גשם טרופיים ובביצות. היא פעילה בבדידות או בזוגות, ונכון ל-2016, לא ידוע מאומה על האקולוגיה שלה וסביר להניח שהיא דומה לזו של מיני מזאמה אחרים. את המים הנחוצים לקיומה היא מקבלת ממקווי המים ביער כמו נהרות, נחלים, ביצות ובריכות בוץ. בתחומי תפוצתה, היא נדירה יותר מהמזאמה האדומה או מהמזאמה האמזונית. מצב השימור שלה טרם הוערך על ידי הרשימה האדומה של IUCN.

קישורים חיצוניים
----------------

|  |  |
| --- | --- |
| מזהים טקסונומיים עריכת הנתון בוויקינתונים | 
* GBIF
 |

* ‏ מזאמה לבנה באתר כוכב היונקים(הקישור אינו פעיל)
* ‏ תצלומים ומידע מפורט על המזאמה הלבנה במחקר על המערכת האקולוגית של נהר האריפואנה בברזיל

| איילי העולם החדש |
| --- |
| אייל הקורא | אייל הקורא | 
 |
| אייל הצפון | אייל הצפון |
| אייל הביצות | אייל הביצות |
| אייל הפמפס | אייל הפמפס |
| אייל האנדים | אייל אנדים פרואני • אייל אנדים צ'יליאני |
| אייל פרדי | אייל פרדי שחור-זנב • אייל פרדי לבן-זנב |
| פודו | פודו דרומי • פודו צפוני |
| אייל הסבך | אייל הכרמל • אייל סיבירי |
| אלקרן הגדות | אלקרן הגדות |
| מזאמה | מזאמה אדומה • מזאמה אפורה • מזאמה אמזונית • מזאמה ביצתית • מזאמה יוקטנית • מזאמה לבנה • מזאמה מרידאנית • מזאמה מרכז-אמריקנית • מזאמה ננסית • בורורו • צ'וני |
מבט על אגם פרספה מהגן הלאומי גאליצ'יצה
מבט על אגם פרספה מקרוב, מסְטֶנְיֶיה – עיירה במקדוניה שעל גבול מקדוניה-אלבניה
**אגם פְּרסְפָּה** (באלבנית: **Liqeni i Prespës**; ביוונית: **Λίμνες Πρέσπες**; במקדונית: **Преспанско Езеро**) הוא שמם של שני אגמים המצויים בשטח אלבניה, יוון ומקדוניה הצפונית וממוקמים באגן מבני שנוצר בשלישון של עידן הקנוזואיקון.

גאוגרפיה
--------

האגם הגדול ששטחו 273 קילומטרים רבועים משתרע ברובו בשטח מקדוניה ודרומית אליו כשהוא מובדל על ידי רצועת יבשה חולית צרה, מצוי אגם פרספה הקטן ששטחו 48 קילומטרים רבועים, עומקו הממוצע 3 מטרים והוא משתרע בשטח יוון ואלבניה.

אגם פרספה מרוחק כ-10 קילומטרים דרומית מזרחית מאגם אוחריד, מצוי בגובה של 150 מטרים מעליו ובאמצעות מערכת קרסטים מהווה אחד ממקורותיו. באזור האגם שורר אקלים ממוזג וטמפרטורת המים הממוצעת היא 16oc-22oc. בשטח האגם הגדול מצויים שני איים, הגדול מביניהם הוא גולם גראד ושטחו 0.2 קילומטרים רבועים.

בין אגם פרספה ואגם אוחריד נמצא הגן הלאומי גאליצ'יצה המשתרע על שטח הררי של 227 קמ"ר ומפסגותיו אפשר לצפות על שני האגמים.

היסטוריה
--------

במאה ה-10 הקים הצאר סמואיל שליט האימפריה הבולגרית הראשונה את מצודת "אכיליוס הקדוש" על אי המצוי באגם פרספה הקטן ובהמשך הקימו הביזנטים בזיליקה בתוכה.

במלחמת העולם הראשונה היה אגם פרספה חלק מקו החזית המקדונית במסגרתה נלחמו כוחות מדינות ההסכמה מול מעצמות המרכז ובראשן ממלכת בולגריה, בתחילה להגנת ממלכת יוון ומאוחר יותר להכנעת הבולגרים. באפריל 1916 הציב הגנרל מוריס סראי מפקד הזירה את כוחות מדינות ההסכמה לאורך קו החזית כדי לבלום את הבולגרים. 8 אוגדות צרפתיות, אוגדה איטלקית ואוגדה רוסית אורגנו ב-3 גיסות כדי להגן על גזרת הגבול האלבני עד לאגם פרספה ובהמשך בספטמבר 1918 עברו למתקפה כוללת.

מתקופת מלחמת האזרחים ביוון ועד לתחילת שנות ה-70 היה השטח היווני של האגם וסביבתו אזור צבאי סגור בפני מבקרים ובעל אוכלוסייה מעטה ודלת אמצעים. החל מראשית שנות ה-80 החל פיתוח מואץ ובכלל זה הקמת פארקים, אשר בראשית המאה ה-21 מושכים אליהם גם תיירות אקולוגית וצפרים המגיעים לצפות במושבות השקנאים המסולסלים המצוים באזור.

ראו גם
------

* גולם גראד

קישורים חיצוניים
----------------

ויקישיתוף מדיה וקבצים בנושא **אגם פרספה** בוויקישיתוף
* אגם פרספה - תקציר, באתר worldlakes.org (באנגלית)
* אגם פרספה, באתר אנציקלופדיה בריטניקה (באנגלית)

הערות שוליים
------------

1. ↑  אינצקלופדיה לתולדות מלחמת העולם הראשונה, "חזית סלוניקי במלחמת העולם הראשונה", באתר גוגל ספרים (באנגלית).

|  |  |
| --- | --- |
| בקרת זהויות עריכת הנתון בוויקינתונים | 
* GND: 4359193-0
* NKC: ge759844
* VIAF: 239622119
* WorldCat (עם VIAF): 239622119

 |
**זאבניים** (שם מדעי: **Muraenesocidae**) היא משפחה של דגים ימיים מסדרת הצלופחאים שבמחלקה מקריני סנפיר. בתוך משפחה זו 6 סוגים ו-15 מינים. הם חיים במים טרופיים וסובטרופיים ברחבי העולם, וחלק מהמינים יכולים לחיות במים מליחים. מכונים גם "קונגרים זאביים", אף שאינם קשורים לזאבי הנהר. הם שייכים לאותה קבוצה של הקונגריים בתת-סדרת Congroidei.

בני המשפחה מגיעים לאורך 60–250 סנטימטר, והם בעלי גוף גלילי בעל סנפירים קטנים למעט סנפירי החזה הרחבים וראשים עם עיניים מגודלות העוזרות לראות בחשיכה ולסתות גדולות ובהם שיניים נוקשות וחזקות שמזכירות לסתות של זאבי נהר.

הם חיים בעומקים של מעל 1,000 מטר וכמעט שאינם עולים אל פני המים. הם תוקפניים מאוד וניזונים בעיקר מדגים אחרים שהם חוטפים בשיניהם החזקות.

סוגים
-----

* *Congresox* - בו 2 מינים
* *Cynoponticus* - בו 3 מינים
* *Gavialiceps* - בו 5 מינים
* *Muraenesox* - בו 2 מינים
* סוג ומין יחיד *Oxyconger leptognathus*
* סוג ומין יחיד *Sauromuraenesox vorax*

קישורים חיצוניים
----------------

ויקישיתוף מדיה וקבצים בנושא **זאבניים** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* EOL
* ADW
* ITIS
* NCBI
* GBIF
 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007550955405171

 |
**הספרייה הלאומית של קטר** (בערבית: **مكتبة قطر الوطنية** או **QNL**) היא ספרייה לאומית של קטר. הספרייה מתפקדת כספרייה לאומית, ספרייה מחקרית וספרייה עירונית.

להקמת הסיפרייה הוזמנה קלאודיה לוקס, מומחית גרמנית בתחום. בשנת 2018 הסיפרייה כללה כ-800 אלף ספרים מודפסים וכ-500 אלף ספרים אלקטרוניים, עיתונים, ירחונים וכו'.

בנוסף לכך הסיפרייה כוללת "ספריית המורשת" - אוסף של ספרים ומסמכים ישנים. אוסף זה החל להתפתח בשנת 1979 ושולב באוספי הספרייה הלאומית עם הקמתה. האוסף כולל 2,400 יצירות, מפות, מכשירים מדעיים ישנים וצילומים. הוא כולל גם כתבי עת החל מהמאה ה-15 כולל תרגום ללטינית של יצירות אבן סינא. כל החומר עבר דיגיטציה ונכלל בקטלוג הסיפרייה. חלק מהחומר ניתן לגישה במסגרת הספרייה הדיגיטלית העולמית.

בשיתוף עם הספרייה הבריטית הוקמה הספרייה הדיגיטלית של קטר. הפרויקט כולל מסמכים שנשמרים ב"סיפרייה הבריטית" וקשורים להיסטוריה של המפרץ הפרסי החל מהמאה ה-18 ועד לשנות ה-50 של המאה ה-20. כל החומר עבר דיגיטציה.

בשנת 2015 הספרייה קיבלה הכרה כמרכז שימור על ידי הפדרציה הבינלאומית של ארגוני ספריות ומוסדות.

הבניין החדש של הסיפרייה תוכנן על ידי רם קולהאס ובנייתו הסתיימה בשנת 2017. הספרייה מארגנת כנסים ותערוכות כמו כן פעם בחודש מתקיים קונצרט של התזמורת הפילרמונית עם גישה חופשית לציבור.

קישורים חיצוניים
----------------

ויקישיתוף מדיה וקבצים בנושא **הספרייה הלאומית של קטר** בוויקישיתוף
* 

* אתר האינטרנט הרשמי של הספרייה הלאומית של קטר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007467462805171
* GND: 671311-7
* ISNI: 0000 0001 0664 7567
* LCCN: n82136200
* SUDOC: 027643263
* VIAF: 137870365
* WorldCat: lccn-n82136200

 |
עטיפת ספרו של רוהן "The Seasons of Life"
**ג'ים רוהן** (**Jim Rohn**;‏ 17 בספטמבר 1930 - 5 בדצמבר 2009) היה פילוסוף עסקים אמריקאי, יועץ מוטיבציה, איש עסקים וסופר רב-מכר.

חברת הפיתוח העצמי "נייטינגייל קונאנט" (Nightingale-Conant) כינתה אותו "נואם המוטיבציה הגדול ביותר בכל הזמנים".

ג'ים רוהן היה בעל השפעה בקידום הקריירות של רבים אחרים מתעשיית פיתוח האישיות ומחוצה לה, בכללם אנתוני רובינס, מארק ויקטור הנסן, בריאן טרייסי, לס בראון, ג'ק קאנפילד ומארק יוז מייסד 'הרבלייף'.

ביוגרפיה
--------

רוהן נולד למשפחת איכרים באיידהו. הוא עזב את הקולג' לאחר שנת לימודים אחת בלבד, הקים משפחה, וניסה את כוחו כשכיר. בהיותו בן 25, על פי עדותו, היה שרוי במצב פיננסי גרוע ושקע בחובות, לא עלה בידו להבחין בנתיב שיובילו להגשמת שאיפותיו האישיות. בזמן זה הוא התוודע אל ג'ון ארל שואו, יזם שהרשים את רוהן בממונו, הישגיו העסקיים, הכריזמה ופילוסופית החיים שלו. רוהן הצטרף לארגון המכירות הישירות של שואו והחל בתהליך של פיתוח עצמי שהביא לכך שהוא נהפך למיליונר בהיותו בן 31. לדאבון ליבו של רוהן, שואו, שקרא עליו תיגר להגשים את שאיפותיו, מת שנה אחת לפני שהוא השיג זאת. בשנה שאחרי כן, נוצרה דרישה מצד אנשים מחוץ לתעשייה לשמוע את סיפור ההצלחה ופילוסופית ההתפתחות העצמית של רוהן, שהוא חש שהובילה להצלחתו. הסמינרים שלו מושמעים מזה כארבעים שנים, הוא נאם בפני 6,000 פורומים שונים ולאוזניהם של 4 מיליוני בני אדם ברחבי תבל. הוא זכה לקבל את פרס אגודת הנואמים הלאומית בשנת 1985 National Speakers Association CPAE והוא מחברם של שבעה עשר ספרים, מאות קלטות אודיו ווידאו. רוהן היה נואם מוטיבציה שזכה להערכה רבה במרוצת השנים, ומחשובי ההוגים בתחום הפיתוח האישי.

קישורים חיצוניים
----------------

* אתר האינטרנט הרשמי של ג'ים רוהן
* ג'ים רוהן, ברשת החברתית פייסבוק

* ג'ים רוהן, ברשת החברתית טוויטר
* ג'ים רוהן, באתר "Find a Grave" (באנגלית)
* ביוגרפיה של ג'ים רוהן ב"ביוגרפיות Woopidoo"(באנגלית)
* Mindperk הביוגרפיה של ג'ים רוהן(באנגלית)
* מבחר ציטטות של ג'ים רוהן באתר BrainyQuote.com
* אודיו מוטיבציה של ג'ים רוהן בנייטינגיל קונאנט
* אתר למנויים בלבד עמית והגר דרור, המיליונר שהתחיל מכלום המליץ - כך תבזבזו את המשכורת שלכם, באתר TheMarker‏, 5 בדצמבר 2021

הערות שוליים
------------

1. ↑  Nightingale-Conant Presents Jim Rohn (bio)‎, באתר Nightingale.com

|  |  |
| --- | --- |
| בקרת זהויות עריכת הנתון בוויקינתונים | 
* BNE: XX1095283
* BnF: cb13581818m (data)
* GND: 104311369X
* ISNI: 0000 0001 2032 1483
* LCCN: n84011823
* MusicBrainz: c87cf4ad-9b22-4eb2-b640-78aa6952d150
* NDL: 01104074
* NLK: KAC201201620
* NLP: A11759884
* NSK: 000225910
* SUDOC: 057742979
* VIAF: 104868604
* WorldCat: lccn-n84011823

 |
**הספרייה הלאומית של קמבודיה** (בחמרית: **បណ្ណាល័យជាតិកម្ពុជា**) היא גוף לאומי הממוקם בפנום פן, בירת קמבודיה.

היסטוריה
--------

הספרייה הוקמה על ידי השלטון הקולוניאלי הצרפתי ב-24 בדצמבר 1924. האסוף הראשוני של הספרייה, עם הקמתה, כלל 2,879 ספרים, רוב הספרים היו בצרפתית. ב-1928 היו באוסף הספרייה עשרת אלפים כרכים, וביקרו בה 9,698 קוראים. נציג צרפתי ניהל את הספרייה עד שנת 1951. לאחר קבלת העצמאות על ידי הקמבודיה, במדינה החלה להתפתח ספרות בשפה החמרית ומספר הספרים בשפה זו היוצאים לאור כל שנה גדל, וכך גדל גם אוסף הספרים בחמרית בספרייה.

הספרייה נסגרה בתקופת שלטונם של קמר רוז' בין השנים 1975–1979. כשמונים אחוז מאוסף הספרייה הושמד בתקופה זו. לפני השתלטותם של קמר רוז' על קמבודיה היו בספרייה 40 עובדים, אך רק שני עובדים שבו לעבודתם לאחר סיום שלטונם בשנת 1979. 

ב-1980 הוחזר מעמדה של הספרייה הלאומית של קמבודיה. כיום אוסף הספרייה כולל 103,635 פריטים. האוספים המיוחדים כוללים 8,327 מסמכים, כולל מסמכים בצרפתית משנים 1925–1970, ומסמכים וספרים בחמרית משנים 1955–1975.

הספרייה תחת שלטונם של קמר רוז'
------------------------------

מבנה הספרייה, כמו רוב המבנים בפנום פן בתקופת שלטונם של קמר רוז' שרדו. לעומת זאת אוסף הספרייה ניזוק קשות. בתקופה זו גן הספרייה שימש למרעה של חזירים ועופות. מבנה הספרייה והארכיון שימשו לאחסון מזון ולמגוריהם של רועי חזירים, ובתקופה מסוימת למגוריהם של היועצים הסיניים בקמבודיה. לצורך אחסון מזון פונו המדפים מהספרים, רבים מהם אבדו לאחר מכן. לא ברור מהו המספר המדויק של הספרים אשר אבדו בתקופה זו. 

הפגיעה הקשה בספרייה הייתה הפגיעה בכוח האדם של המוסד. לפני תקופת קמר רוז' היו בו 40 עובדים. אנשים אלו הוגלו אל מחוץ לגבולותיה של פנום פן, כמו רוב תושביה של העיר. רק שניים מהם שבו לעבודתם ב-1979.

לקריאה נוספת
------------

* Jarvis. (1995). The National Library of Cambodia: Surviving for Seventy Years. Libraries & Culture, 30(4), 391–408.
* Smith-Frank. (2011). The National Library and Archives of Cambodia: A design proposal for an addition to the existing National Library of Cambodia enabling it to encourage and sustain the continued growth and re-emergence of knowledge and culture in Cambodia.

קישורים חיצוניים
----------------

* 

* אתר האינטרנט הרשמי של הספרייה הלאומית של קמבודיה (בצרפתית)

הערות שוליים
------------

1. ↑  Jarvis. (1995), p. 396
2. ↑  Lost memory: libraries and archives destroyed in the twentieth century
3. ↑  Jarvis. (1995), p. 391
4. ↑  Jarvis. (1995), p. 392

|  |  |
| --- | --- |
| בקרת זהויות עריכת הנתון בוויקינתונים | 
* ISNI: 0000 0000 9436 1106
* LCCN: nr00010250
* SUDOC: 115946195
* VIAF: 265566153
* WorldCat: lccn-nr00010250

 |
**מוסא קורבנלי** (באזרית: **Musa Qurbanlı**; נולד ב-13 באפריל 2002 בבאקו שבאזרבייג'ן) הוא כדורגלן אזרי המשחק בעמדת החלוץ בקבוצת קרבאך מליגת העל האזרית ובנבחרת אזרבייג'ן.

קריירת מועדונים
---------------

קורבנלי גדל במחלקות הנוער של נפטצ'י באקו וקרבאך. בשנת 2019 החל לשחק בקבוצה הבוגרת של קרבאך במסגרת ליגת העל האזרית.

ב-3 בינואר 2021 הושאל קורבנלי לזירה מליגת העל האזרית. הוא ערך תשע הופעות ליגה במהלך תקופת ההשאלה, בהן הבקיע שער אחד.

קריירה בינלאומית
----------------

ב-11 בנובמבר 2020 ערך קורבנלי את הופעת הבכורה שלו בנבחרת אזרבייג'ן, בתיקו 0-0 נגד נבחרת סלובניה במשחק ידידות.

תארים
-----

קרבאך
* אליפות אזרבייג'ן (2): 2019/2020, 2021/2022
* הגביע האזרי (1): 2021/2022

קישורים חיצוניים
----------------

ויקישיתוף מדיה וקבצים בנושא **מוסא קורבנלי** בוויקישיתוף

* פרופיל, באתר Transfermarkt
* פרופיל, באתר Fussballdaten.de (בגרמנית)
* פרופיל, באתר Soccerway
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מוסא קורבנלי"**.
**מוסא (משה) כהן חללה** (בערבית: **موسى حلالا كوهين**; 1921 – 1995) היה זמר יוצר, קומיקאי ושחקן יהודי מצרי וישראלי.

קורות חיים
----------

מוסא חללה נולד בשנת 1921 בעיר קהיר שבמצרים למשפחה יהודית. חללה עבד בנפחות בעיקר בבקרים, ובערבים היה נוהג לשיר ולהופיע בתיאטראות ואירועים שונים במצרים (לרוב באזור קהיר).

### משנות החמישים

חללה עלה לישראל בשנת 1950 והתגורר בתל אביב, שם המשיך לעבוד כנפח (בעיקר בבקרים) וכמו במצרים היה נוהג לשיר ולהופיע (בעיקר בערבים).

בין היתר, חללה היה נוהג להופיע ב"קפה נח", בשכונת כפר שלם בדרום העיר תל אביב ("קפה נח" חדל מלהתקיים ב-1990).   
 הופיע מספר פעמים בקול ישראל בעברית ולעיתים גם עם תזמורת קול ישראל בערבית. בנוסף, הופיע מספר פעמים בערוץ 1 הישראלי.

חללה מת בשנת 1995.

לקריאה נוספת
------------

* ענבל פרלסון, **שמחה גדולה הלילה**, רסלינג

קישורים חיצוניים
----------------

* תקציר הספר "שמחה גדולה הלילה" באתר רסלינג
* תקציר הספר "שמחה גדולה הלילה" באתר סימניה
* "סיפורו של פליקס" הפרק הראשון מתוך הספר "שמחה גדולה הלילה"
* קישור לאחד משיריו של מוסא חללה לשמיעה\הורדה בפורמט WMA‏
* מוסא חללה באחת מהופעותיו האחרונות בתחילת שנות ה-90 באתר יוטיוב: | חלק 1 | חלק 2 | חלק 3

הערות שוליים
------------

1. ↑  ענבל פרלסון, **שמחה גדולה הלילה**, רסלינג.
2. ↑  שירי עיראק (ושירים אחרים)
**הבחירות לנשיאות בלארוס** נערכו ב-19 במרץ 2006. הנשיא אלכסנדר לוקשנקו, שעבורו זו הייתה מערכת בחירות השלישית זכה ביתרון משמעותי.

הבחירות לנשיאות נערכות כל חמש שנים. המועמדים, ברגע שהם נחשבים כשירים לפי סעיף 80 לחוקה, מחויבים לאסוף חתימות של מצביעים זכאים. לאחר שנאספו ואושרו 100,000 חתימות, המועמד מוכרז למועמד רשמי על ידי ועדת הבחירות המרכזית. במהלך סבב ההצבעה הראשון, אם מועמד מרוויח לפחות חמישים אחוז פלוס אחד מהקולות, הוא מוכרז כנשיא נבחר. אם אף אחד לא השיג את המספר הזה במהלך הסיבוב הראשון, אז מתקיימת הצבעה בין שני מועמדים שזכו ברוב הקולות. מי שזכה במירב קולות מביניהם מוכרז לנשיא.

מועמדים
-------

בבחיות השתתפו מועמדים הבאים:

* אלכסנדר לוקשנקו, נשיא בלארוס המכהן.
* סרגיי גיידוקביץ'
* אלכסנדר קוזולין
* אלכסנדר מילינקביץ'

מועמדים נוספים לא היו כשירים או שהודיעו על הפסקת מעומדות.

תוצאות
------

| מחוז | סרגיי גיידוקביץ' | אלכסנדר קוזולין | אלכסנדר לוקשנקו | אלכסנדר מילינקביץ' |
| --- | --- | --- | --- | --- |
| מחוז ברסט | % 1.90 | % 2.12 | **82.60%**  | ***6.34%***  |
| מחוז ויטבסק |  ***5.32%***  | 2.18% | **83.06%**  | 4.47% |
| מחוז הומל | 3.29% | 1.12% | **90.33%**  | ***3.49%***  |
| מחוז גרודנו | 2.13% | 1.87% | **83.80%**  | ***6.36%***  |
| מחוז מינסק | 1.89% | 2.45% | **83.48%**  | ***7.31%***  |
| מחוז מוהילב | ***4.89%***  | 1.65% | **88.50%** | 3.98% |
| מינסק | 5,07% | 3,93% | **70.79%**  | ***10.10%***  |
| ארצי | 3,48% | 2.23% | **82.97%**  | ***6.12%***  |

תגובות
------

לאחר פרסום התוצאות המוקדמות, במהלך הערב תומכי האופוזיציה החלו להתאסף במרכז מינסק. לפי מידע של משטרת העיר נאספו עד כ-8 אלף אנשים. לאחר פרסום התוצאות הרשמיות אלכסנדר מילינקביץ' ואלכסנדר קוזולין סירבו לקבל אותם. הם הודיעו שלאור מספר רב של אי-סדרים, לא ניתן לקבל את התוצאות.

משקיפים מטעם חבר המדינות הודיעו שקיימות רק אי-סדרים לא משמעותיים. שר החוץ של רוסיה סרגיי לברוב תמך בתוצאות הבחירות. נציגי הפרלמנט האירופי הודיעו על אי-סדרים רבים במהלך הבחירות. משלחת הארגון לביטחון ולשיתוף פעולה באירופה פרסמה את הדוח שלה ב-20 במרץ. לפי ממצאי הדו"ח מהלך הבחירות לא ענה לדרישות הארגון.

האופוזיציה הקימה "עיר האוהלים" בכיכר במרכז מינסק. ב-24 במרץ המחנה פוזר על ידי המשטרה תוך מעצר של 500 אנשים לרבות עיתונאי אנדריי דינקו ואלכסנדר קוזולין. ב-25 במרץ בעיר נערכה הפגנה שפוזרה באלימות.

קישורים חיצוניים
----------------

ויקישיתוף מדיה וקבצים בנושא **הבחירות לנשיאות בלארוס 2006** בוויקישיתוף
* דוח OBSE על הבחירות - כתבת תסקיר (באנגלית)
**הספרייה הלאומית והארכיון הלאומי של עיראק** (בערבית: **دار الكتب والوثائق العراقـيـة**) היא הספרייה הלאומית וגם הארכיון הלאומי של עיראק, הממוקמת בבגדאד. תחילתה של הספרייה הלאומית בשוק העירהעה בגדאד המכונה גם: "העיר העגולה של בגדאד", המכונים לעיתים גם הספרייה הכללית. הספרייה הוקמה בשנת 1920 על ידי השלטון הבריטי בעיראק ביוזמתו של מיוריאל ג'סי פורבס בעזרת הסיוע של גרטרוד בל, ולאחר מכן על ידי המזכיר לנציב העליון הבריטי. בתחילה הייתה זו ספרייה פרטית שנתמכה על ידי תרומות כספים ותרומות של ספרים. במהלך השנים נתרמו גם אוספים פרטיים בארכיונים שהצטברו בספרייה. בשנת 1963 נחקק חוק הספרייה הלאומית של עיראק שקבע כ יש לאגור בספרייה את כל המסמכים הלאומיים. בשנת 1977 עברה הספרייה אל בניין חדש במרכז בגדאד. לאחר מלחמת המפרץ השנייה בשנת 2003 שבה הופל משטרו של סדאם חוסיין נשרף הבניין על ידי בוזזים וכמויות אדירות של ספרים נשדדו. לאחר מכן עברו רוב הארכיונים לידי אוניברסיטת בגדאד.

קישורים חיצוניים
----------------

ויקישיתוף מדיה וקבצים בנושא **הספרייה הלאומית והארכיון הלאומי של עיראק** בוויקישיתוף
* 

* אתר האינטרנט הרשמי של הספרייה הלאומית והארכיון הלאומי של עיראק

  


|  |  |
| --- | --- |
| בקרת זהויות עריכת הנתון בוויקינתונים | 
* GND: 7622271-8
* LCCN: no2006100943
* VIAF: 265124722
* WorldCat: lccn-no2006100943

 |
**מוסאובלגז** (ברוסית: **Мособлгаз**) היא חברת מניות משותפת במחוז מוסקבה. אחת מחברות הפצת הגז הגדולות ברוסיה.

החברה מחברת גז לתושבי פרברי מוסקבה, מתקנת ומתקינה ציוד, בונה בתי דוד ומשרתת יותר מ-7 מיליון תושבי האזור.

מנכ"ל החברה הנוכחי הוא איגור ברנוב.

היסטוריה
--------

בשנת 1958 הוקם משרד תעשיית הגז במחוז מוסקבה בראשות אלכסנדר גורדיוחין שהפך בהמשך לחברת הולכת הגז של המחוז.

עד אמצע שנות השמונים כלכלת הגז באזור צמחה לביות אחת הגדולות בברית המועצות. בשלב זה, תוכניות אספקת הגז ברוב הערים באזור החלו לכלול לפחות שני מקורות אנרגיה מצינורות גז שונים.

בשנת 1985 הושלמה בהצלחה עבודה ליצירת מתקני הגז של מחוז מוסקבה. הגז במאזן הדלק באזור הגיע ל־80% – רוב המפעלים התעשייתיים ודודי החימום הוסבו לדלק גז. עם הביקוש הגובר לדלק גז, נוצר צורך בטכנולוגיות מודרניות יותר, מודרניזציה בתחום תיעוד רגולטורי וטכני ושיטות שירות. היישום הפעיל של שיטות אלה סימן שלב משמעותי בפיתוח החברה.

באותו זמן, אלכסנדר מוסינוב, הידוע ביכולתו לחשב את המצב כמה מהלכים קדימה, מונה למנהל החברה. הוא זה שהצליח לשכנע את יו"ר הוועד הפועל של מחוז מוסקבה לשמר את המבנה של חברת מוסאובלגז במהלך הקמת המנהלת הראשית לכלכלה עירונית. המנהלת כללה את המחלקות לאספקת מים, אנרגיה, שירותים ועוד. ברמה המקומית, ארגוני שעסקו בתחומים אלה עברו לשליטת הרשויות המקומיות. כך, החבר עמדה בפני גורל דומה. בהתעקשותו של מוסינוב, ניתן היה לשמור על מנגנון החברה ולהכפיף את החברה למנגנון הניהולי, כך שמשק הגז שמר על עצמאותו.

בסוף שנות ה-90, יישמה החברה בהצלחה תוכנית ממשלתית חדשה לחיבור האזור לגז, שאפשרה לחסוך כספים תקציביים ולשפר את האקולוגיה של האזור.

בשנת 2003, החברה פיתחה וקיבלה ליישום תוכנית לבניית צינורות גז חדשים. נעשה שימוש בצינורות פוליאתילן שאינם דורשים הגנה אלקטרוכימית, שימוש בשיטות חיבור מודרניות. כאחת הראשונות בענף, כלכלת הגז באזור החילה מערכת אספקת גז לבנייני מגורים בודדים בהתאם לתוכנית הלחץ הבינוני, המאפשרת לווסת את ערך הלחץ עבור כל צרכן ספציפי, בהתאם למכשירים המשמשים אותו.

קישורים חיצוניים
----------------

* אתר האינטרנט הרשמי של מוסאובלגז
* מוסאובלגז, ברשת החברתית פייסבוק

* מוסאובלגז, ברשת החברתית טוויטר

* מוסאובלגז, ברשת החברתית אינסטגרם

* מוסאובלגז, ברשת החברתית VK
**שרקהורן** (גרמנית: Schreckhorn) הוא הר ברכס האלפים הברניים המתנשא לגובה של 4,078 מטר מעל פני הים, וממוקם בקנטון ברן בשווייץ.

ההר הוא הגבוה ביותר שממוקם כולו בקנטון ברן, והוא ההר הצפוני ביותר בקנטון ברן ואירופה כולה שפסגתו גבוהה מ-4000 מטר.

מראה השרקהורן מתחנת איזמיר שבמסלול היונגפראויוך

גאוגרפיה
--------

ההר שוכן כ-10 קילומטרים דרום מזרחית לעיירה גרינדלוולד בין העמקים של קרחון גרינדלוולד התחתון וקרחון גרינדלוולד העליון ברכס החוצה את הרכס המרכזי לרוחבו המתחיל בהר מטנברג וממשיך בהרים קליינס שרקהורן, שרקהורן, לאוטרארהורן, קליין לאוטרארהורן והוגיהורן ועד להר הלאוטראר רוטהורנר, שם מסתיים הרכס בקרחון פינסטראר.

מבחינה גאולוגית שרקהורן הוא חלק ממסיב ארה.

היסטוריית טיפוס
---------------

ניסיונות רבים נעשו להגיע לפסגת ההר, מהם של ג'וזף הוגי בשנת 1828 ושל אדוארד דז'ור בשנת 1842.

הראשונים להעפיל לפסגת ההר היו, לזלי סטפן, אולריך קאופמן, כריסטיאן מישל, ופטר מישל, שהגיעו לפסגה ב 16 באוגוסט 1861.

קישורים חיצוניים
----------------

ויקישיתוף מדיה וקבצים בנושא **שרקהורן** בוויקישיתוף
* שרקהורן באתר Summitpost
* שרקהורן באתר Hikr
* גלריות תמונות מההר:  ,

|  |  |
| --- | --- |
| בקרת זהויות עריכת הנתון בוויקינתונים | 
* VIAF: 241856551
* WorldCat (עם VIAF): 241856551

 |
**הספרייה הלאומית של פוארטו ריקו** (בספרדית: **Biblioteca Nacional de Puerto Rico**) היא הספרייה הלאומית של פוארטו ריקו. היא הוקמה בשנת 1967 בשם **Biblioteca General de Puerto Rico** (הספרייה הכללית של פוארטו ריקו), בעקבות החלטה משותפת מס' 44 של בית המחוקקים של פוארטו ריקו. היא נפתחה ב-11 באפריל 1973. ב-2003 שונה שמה לספרייה הלאומית של פוארטו ריקו, בחוק 188 מ-17 באוגוסט באותה שנה.

האוספים המיוחדים של הספרייה כוללים את האוסף הדומיניקני של ספרי דת כרוכים בעור מהמאות ה-16–19, אוסף Eugenio Maria de Hostos, הכולל 1,300 כתבי יד דיגיטליים, והאוסף הפרטי של קונצ'ה מלנדז, מבקרת ספרות ופרופסור לשעבר באוניברסיטת פוארטו ריקו.

הספרייה שוכנת בבניין הקלאסי מהמאה התשע עשרה (בתקופה מסוימת, הבניין שימש כמפעל הדגל של בקרדי רום), יחד עם הארכיון הכללי של פוארטו ריקו.

הבניין ממוקם בסן חואן העתיקה. הוא משקיף על פארק לואיס מוניוז ריברה. הוא ממוזג במלואו ויש בו גישה חופשית לאינטרנט. הספרייה והארכיון חולקים אמפיתיאטרון בן 119 מושבים במפלס הרחוב. הבניין היה רשום במרשם הלאומי של מקומות היסטוריים בשנת 1976 תחת שמו הקודם, **Carcel de Puerta de Tierra**.

ביבליוגרפיה
-----------

* Haidée Muñoz Solá (1992). "Biblioteca Nacional de Puerto Rico" (PDF). *Boletín de la ANABAD* (בספרדית). Madrid: Asociación Española de Archiveros, Bibliotecarios, Museólogos y Documentalistas. **42**. ISSN 0210-4164 – via University of La Rioja.

קישורים חיצוניים
----------------

ויקישיתוף מדיה וקבצים בנושא **הספרייה הלאומית של פוארטו ריקו** בוויקישיתוף
* 

* אתר האינטרנט הרשמי של הספרייה הלאומית של פוארטו ריקו (בספרדית)

* www.puertadetierra.info/edificios/archivo/archivo.htm

הערות שוליים
------------

1. 1 2  *Biblioteca Nacional de Puerto Rico.*
2. ↑  Torres Rivera, Juan. "Archivo General de Puerto Rico-Biblioteca Nacional. Su historia". *www.puertadetierra.info*.
3. 1 2  Gómez de Hillyer, Josefina.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הספרייה הלאומית של פוארטו ריקו"**.
**שרקרק ורוד** (שם מדעי: *Merops malimbicus*) הוא מין של שרקרק החי בטבע באפריקה הטרופית במדיונת: אנגולה, בנין, בורקינה פאסו, הרפובליקה של קונגו, הרפובליקה הדמוקרטית של קונגו, חוף השנהב, גינאה המשוונית, גבון, גאנה, ניגריה וטוגו. לפי מחקרים הוא קרוב בעיקר למינים שרקרק ארגמני צפוני, שרקרק ארגמני דרומי ושרקרק לבן גרון.

שרקרק זה מגיע לאורך של עד 25 ס"מ והזנב ארוך ומגיע לאורך 5 ס"מ. משקלו מגיע ל-45 גרם, כששני הזוויגים דומים במראם. השרקרק בעל נוצות ורודות עזות, עם גב וכנפיים כהים, המקור ופס-העין שחורים והסנטר בעל פס לבן. הצעירים דומים לבוגרים אך מעט יותר חיוורים מהם.

כמו שרקרקים אחרים הוא אוכל חרקים מובהק, התופס בתעופה טרף של נמלים מכונפות ודבורים וכן מפרפרים, שפריריות, חגבים, חיפושיות וזבובים וכן הם שותים תוך כדי טיסה, מה שמאפשר להם להימלט מטורפים כמו תנינים. השרקרקים מחפשים מזון ומקננים יחדיו בגדות נהר חוליות ולעיתים אף לאורך חופי ימים, כשהקינים מאוד קרובים אחד לשני. השרקרקים מקננים יחדיו ולעיתים מחליפים מקום קינון משנה לשנה, אף שלרוב נשארים באותו מקום ומרחיבים את אותם קינים, לעיתים לאחר שהוצפו.

קישורים חיצוניים
----------------

ויקישיתוף מדיה וקבצים בנושא **שרקרק ורוד** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  שרקרק ורוד באתר הרשימה האדומה של IUCN
**פעמונית תלת-דלדל** (שם מדעי: *Procnias tricarunculatus*) היא מין של ציפור ממשפחת הקוטינגיים והסוג פעמונית החיה באמריקה המרכזית ביערות עננים ויערות גשם במדינות: קוסטה ריקה והיא נודדת למערב הונדורס, ניקרגואה ופנמה. הציפור מצויה בסכנת הכחדה בטבע, עקב כריתת היערות.

תיאור
-----

הפעמונית מגיעה לאורך של 25 עד 30 ס"מ בקירוב ובמין ישנה דו-צורתיות זוויגית כשהזכרים בעלי ראש וגרון לבנים ונוצות גוף חומות-ערמוניות וממבסיס המקור השחור שלהם משתלשלים שלושה דלדלים דקים ושחורים באורך של עד 10 ס"מ, מהם קיבל המין את שמו. הנקבה בעלת גוני ירוק-זית בטן צהובה מפוספסת בפסים בהירים-צהבהבים והחזה והגרון לבנים.

לזכר הפעמונית ישנו קול מריע וחזק, יוצא דופן בעוצמתו והוא משתמש בו בעיקר בשביל החיזור אחרי הנקבות. קול זה רועם ביותר והוא מהדציבלים החזקים ביותר שמייצר עוף כלשהו, כשהקול נשמע ממרחק של 0.8 ק"מ עבור אדם מתקרב. בדומה לטווס הוא מחזר אחרי נקבות רבות אך כלל לא דואג לקן, לביצים ולגוזלים, בהם מטפלת הנקבה.

ציפור זו ניזונה באופן בלעדי מפירות, בעיקר של עצי עריים כמו האבוקדו והם בולעים את פירותיהם בשלמותם. בעת מעופו הוא מפזר את הזרעים לאזורים נרחבים, מה שמסייע לעץ המקורי.

קישורים חיצוניים
----------------

ויקישיתוף מדיה וקבצים בנושא **פעמונית תלת-דלדל** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ARKive
* ITIS
* NCBI
* GBIF
 |

הערות שוליים
------------

1. ↑  פעמונית תלת-דלדל באתר הרשימה האדומה של IUCN

* 
* 
*
**שרקרק אדום-גרון** (שם מדעי: ***Merops bulocki***) הוא מין של עוף ממשפחת השרקרקיים ומהסוג שרקרק, החי באפריקה שמדרום לסהרה.

מאפיינים
--------

אורכו של שרקרק זה עד 22 סנטימטרים כולל הזנב. הכנפיים והראש ירוקים. הגחון בצבע כחול. הבטן צהובה. הסנטר והגרון בצבע אדום וזה מה שהעניק לשרקרק את שמו.

תפוצה
-----

השרקרק נפוץ במדינות הבאות: בנין, בורקינה פאסו, קמרון, הרפובליקה המרכז-אפריקאית, צ'אד, הרפובליקה הדמוקרטית של קונגו, חוף השנהב, אתיופיה, גמביה, גאנה, גינאה, גינאה ביסאו, מאלי, מאורטניה, ניז'ר, ניגריה, סנגל, סיירה לאון, סודאן, טוגו ואוגנדה. בית הגידול של מין זה הוא בעיקר סוואנות עם עצים.

אקולוגיה
--------

מין זה מקנן כול השנה במנהרות שנחפרו מתחת לאדמה. מין זה ניזון בעיקר מדבוריים וחרקים אחרים.

קישורים חיצוניים
----------------

ויקישיתוף מדיה וקבצים בנושא **שרקרק אדום-גרון** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* ITIS
* NCBI
* GBIF
 |

הערות שוליים
------------

1. ↑  שרקרק אדום-גרון באתר הרשימה האדומה של IUCN
2. ↑  Fry, C. Hilary; Fry, Kathie (2010). *Kingfishers, Bee-eaters and Rollers*. Bloomsbury Publishing. p. 259. ISBN 978-1-4081-3525-9.
3. ↑  Fry, H.; Boesman, P. (2016). "Red-throated Bee-eater (*Merops bulocki*)". *Handbook of the Birds of the World Alive*. Lynx Edicions, Barcelona. נבדק ב-16 באוקטובר 2016. `{{cite web}}`:  (עזרה)